Untawössn

**Untawössn** (amtli: **Unterwössen**) is a Gmoa in Obabayern. Sie zejt zum boarischn Sprachraum und is Tei vom Landkroas Traunstoa mit de Ortsteile Hintarwössn, Obawössn und Untawössn. De Gmoa liegt an da B  zwischn Marquartstoa und Reit im Winkl.

## Geografie

Da Ortsteil Untawössn liegt no im Achental, während de zwoa Ortsteile Hinta- und Obawössn in am abgschlossna Doikessl lieng, der duach an kloana Bergkamm vom Achental trennt is. Duach Untawössn fliaßt da Wössener Bach und aa de Tiroler Ache
De bsundare Lage vo Untawössn biat a reichhoitigs Angebot an Freizeitmeglichkeitn wia Wandern, Fliang (Segel,Paragleiter) und aa den Ortsnahen Wössner See mit seim Seefreibad. Am See ko ma aa angeln.

## Gschicht

De Besiedelung da Gengad geht bis auf keltische und römische Ursprüng zruck. De Tonscherm, de in da Nachan vo da Rettenburg-Ruine auf am Höhenzug zwischn Hinterwössen und Kruchenhausen gfundn worn san, datiern um des Joar 900, was fia a bereits bestehende Siedlung in Oba- oda Unterwössn schliaßn laßt. Untawössn is urkundlich easchtmois 1120 erwähnt worn. Da Nam Obawössn is easchtmois im Steuerverzeichnis vo 1420 erwähnt worn. Im spanischen (1701 - 1714) und im östareichischen (1740 - 1748) Erbfolgekriag hat de örtliche Bevölkerung duach de grenznahe Lage groaßn Schadn erlittn. Oba- und Untawössn im heitign Bezirk Oberbayern ham zum Rentamt z'Burghausn und zum Landgricht Marquartstoa vom Kurfiarstntum Bayern ghert. Im Zug vo de Vawoitungsreformen in Bayern entstengan mit dem Gmoa-Edikt vo 1818 de Gmoana Oba- und Untawössen. Vo 1810 bis 1850 is da Wössener Bach verbaut worn, um des Dorf vor seim alljährlichn Hoachwassa zum schützn. Da Bau vo da Eisnbahn vo Übasee noch Marquartstoa 1884 und de Verbesserung vo da Straß noch Reit im Winkl bringt de easchtn Urlauber. 1938 war de Ausgliadaung vo Marquartstoa aus da Gmoa Unterwössen. Noch'm 2. Wejdkriag findn vei Vertrieme in Unta- und Obawössn a neie Hoamat. 1972 is bei da bayerischen Gebietsreform Obawössn in de Gmoa Untawössn eigliadat worn.

## Kultur und Wirtschaft

### Religion

De Bevölkerung is übawiegend römisch-katholisch. 1942 war de Erhebung vo Untawössn zua Pfarrei, 1956 da Neibau da katholischen Kira in Obawössn.

### Politik

* 1. Buagamoasta: Ludwig Entfellner (CSU)
* 2. Buagamoasta: Bartholomäus Irlinger (OWG)
* Gmoarat: Ager jun., Simon (CSU), Rihl, Gabriele (OWG), Bichler, Andreas (FWG), Voit Andreas (OWG), Aberger Anton (CSU), Greimel, Anton (FWG), Beilhack Thomas (SPD), Höglauer, Manfred (UWW), Kurz-Hörterer jun., Josef (CSU), Schweinöster, Claudia (UWW), Glanz Maria (CSU), Sunnta Sandra (FDP), Dr. Stein, Dieter (FWG), Woideyer-Meirer, Adelheid (CSU), Wimmer, Hans (CSU).
Prozentuale Anteile da Parteien:
CSU 40,00 % OWG 18,00 % SPD 5,00 % FDP 5,00 % FWG 18,00 % UWW 12,00 %

### Wirtschaft

De Wirtschaftsstruktur basiert auf Landwirtschaft, Handwerk, Gwerbe und vor oim dem Fremdnvakea. Mit da Deitschen Alpn-Segelflugschui, da Süddeitschn Gleitschirmschui, den Balsbergliften und dem Hallenbad existiern Einrichtungen fia de Urlaubsgäste.

### Vakea

Duach de direkte Lage an da Deitschen Alpnstraß (B 305) is a guade Anbindung vo Unta- und Obawössn gewährleistet. De AutobahnA 8 ko in uma 20 min erreicht wern. Minga liegt uma 50 Autominuten entfernt, Soizburg uma 35 Autominuten. Oi zwoa Städte ham an groaßn Flughafn

### Theater und Aufführungen

Am 24. Feba 2001 und Feba 2006 kimts zua Wiederaufführung vom traditionellen Wössener Seeräuberspuis.

## Sengswiadigkeitn, Freizeit und Tourismus

### Wanderrouten vo Untawössn aus

;Hochgern (1744&nbsp;m)
Start: Untawössn oda Marquartstoa (Parkplatz), Dauer: ca. 2&nbsp;Std., Bewirtschaftet: Agersgeschwendt (1049&nbsp;m) und Hochgernhaus (1461&nbsp;m), Weg is ausgeschuidert
;Hochfelln (1674&nbsp;m)
;Rechenberg (1366&nbsp;m)
Start: Untawössn (Hochgernparkplatz), Daua uma 1,5&nbsp;Std., Bewirtschaft: im Summa/Hiarscht
;Jochberg (1265&nbsp;m)
;Geigelstoa (1808&nbsp;m)
Start: Schleching, Ettenhausen üba Haidenholzalm und Roßalm, Daua uma 4&nbsp;Std.
;Hasenpoint (1587&nbsp;m)
;Hochplattn (1587&nbsp;m)
Start: Marquartstoa, Piesenhausen (Wandaweg), Daua: uma 3&nbsp;Stundn.

### Freizeitangebot

Segelfliang, Wandern, Mountainbiken, Paragleiten, Rafting, Nordic Walking, Tennis, Schwimma (Badesee, Hallenbad), Beachvolleyball (-soccer), Jogging, Kneipen, Minigolf, Skaten

## Buam und Dechta vo da Stod

* Andreas Kuhnlein, Buidhaua

## Im Netz
*